CELEX: 62019CA0824
Language: lt
Date: 2021-10-21 00:00:00
Title: Byla C-824/19: 2021 m. spalio 21 d. Teisingumo Teismo (antroji kolegija) sprendimas byloje (Varhoven administrativen sad (Bulgarija) prašymas priimti prejudicinį sprendimą) TC, UB / Komisia za zashtita ot diskriminatsia, VA (Prašymas priimti prejudicinį sprendimą – Socialinė politika – Vienodas požiūris užimtumo ir profesinėje srityje – Direktyva 2000/78/EB – Draudimas diskriminuoti dėl negalios – 2 straipsnio 2 dalies a punktas – 4 straipsnio 1 dalis – 5 straipsnis – Europos Sąjungos pagrindinių teisių chartija – 21 ir 26 straipsniai – Jungtinių Tautų neįgaliųjų teisių konvencija – Teismo tarėjų pareigos nagrinėjant baudžiamąsias bylas – Aklasis – Visiškas neskyrimas dalyvauti baudžiamosiose bylose)

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/5
            
         
      2021 m. spalio 21 d. Teisingumo Teismo (antroji kolegija) sprendimas byloje (Varhoven administrativen sad (Bulgarija) prašymas priimti prejudicinį sprendimą) TC, UB / Komisia za zashtita ot diskriminatsia, VA
      
      (Byla C-824/19) (1)
      
      (Prašymas priimti prejudicinį sprendimą - Socialinė politika - Vienodas požiūris užimtumo ir profesinėje srityje - Direktyva 2000/78/EB - Draudimas diskriminuoti dėl negalios - 2 straipsnio 2 dalies a punktas - 4 straipsnio 1 dalis - 5 straipsnis - Europos Sąjungos pagrindinių teisių chartija - 21 ir 26 straipsniai - Jungtinių Tautų neįgaliųjų teisių konvencija - Teismo tarėjų pareigos nagrinėjant baudžiamąsias bylas - Aklasis - Visiškas neskyrimas dalyvauti baudžiamosiose bylose)
      (2021/C 502/07)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Varhoven administrativen sad
      
      
         Šalys pagrindinėje byloje
      
      
         Kasatoriai: TC, UB
      
         Kitos kasacinio proceso šalys: Komisia za zashtita ot diskriminatsia, VA
      
         dalyvaujant: Varhovna administrativna prokuratura
      
      
         Rezoliucinė dalis
      
      2000 m. lapkričio 27 d. Tarybos direktyvos 2000/78/EB, nustatančios vienodo požiūrio užimtumo ir profesinėje srityje bendruosius pagrindus, 2 straipsnio 2 dalies a punktas ir 4 straipsnio 1 dalis, siejami su Europos Sąjungos pagrindinių teisių chartijos 21 ir 26 straipsniais ir Jungtinių Tautų neįgaliųjų teisių konvencija, Europos bendrijos vardu patvirtinta 2009 m. lapkričio 26 d. Tarybos sprendimu 2010/48/EB, turi būti aiškinami taip, kad pagal juos draudžiama iš aklo asmens atimti bet kokią galimybę eiti teismo tarėjo pareigas nagrinėjant baudžiamąsias bylas.
      
         (1)  OL C 27, 2020 1 27.